पाएं अपने शहर की ताज़ा ख़बरें और फ्री ई-पेपरडाउनलोड करें
गांव पिचूना व नगला तोता में कोरोना पाॅजिटिव दो जनों को मौत होने व गांव नगला तोता में काफी संख्या में लोग जुकाम-बुखार से पीड़ित होने की सूचना पर मेडिकल विभाग हरकत में आ गया। शनिवार को बीसीएमएचओ डा. रामअवतार शर्मा के नेतृत्व में सीएचसी खानुआ व आरबीसीके की टीम ने गांव पहुंचकर 60 लोगों के कोरोना सैंपल लिए है।
वहीं जुकाम-बुखार से पीड़ित 108 मरीजों का उपचार कर दवाई वितरित की। वहीं आयुर्वेद विभाग ने भी काढ़ा वितरित किया गया। बीसीएमएचओ डॉ. रामअवतार शर्मा ने बताया कि गांव नगला तोता व पिचूना निवासी दो जनों की कोरोना से मौत होने व गांव नगला तोता में जुकाम-बुखार व खांसी से पीड़ित लोगों की संख्या ज्यादा होने की सूचना मिली। जिस पर उनके नेतृत्व में खानुआ सीएचसी के डॉ. सीताराम गुर्जर, आरबीसीके टीम प्रभारी डा. दीप्ति जोहरी की टीम ने गांव पहुंचकर मरीजों का उपचार किया।
जहां 60 लोगों के कोरोना सैंपल लिए है। साथ ही जुकाम-बुखार से पीड़ित 108 मरीजों का उपचार कर दवाई दी गई है। वहीं आयुर्वेद विभाग ने भी काढ़ा वितरित किया है। बीसीएमएचओ ने ग्रामीणों को कोरोना के बचाव व उपचार के बारे में जानकारी दी गई। सरपंच नवीन शर्मा ने बताया कि गांव पिचूना निवासी मदनलाल (35) जो इंदौर में एक निजी कंपनी में नौकरी करता था।
वहीं गांव नगला तोता निवासी आर्मी में ऑडीटर पद के कार्यरत नरेन्द्र (32) की कोरोना से शुक्रवार को जयपुर में उपचार के दौरान मौत हो गई। दोनों का गाइड लाइन की पालना के साथ अंतिम संस्कार किया गया। वहीं नगला तोता में काफी संख्या में लोग जुकाम-बुखार से पीड़ित है। बीसीएमएचओ ने बताया कि कोरोना पाॅजिटिव दोनों मृतक बाहर नौकरी करते थे। जिनकी हिस्ट्री जुटाई जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn